**SZEGEDI SZC VASVÁRI PÁL GAZDASÁGI ÉS INFORMATIKAI TECHNIKUM**

**Az 5 0613 12 03 számú Szoftverfejlesztő és -tesztelő szakképesítés záródolgozata**

SkiRent

Sífelszerelés-kölcsönző és -kezelő szoftver

Készítette:

KOVÁCS JÓZSEF MIKLÓS

VARGA GÁBOR

**Szeged**

**2025**

**Tartalomjegyzék**

[1. Bevezetés 1](#_Toc196683633)

[1.1 Témaválasztás indoklása 1](#_Toc196683634)

[1.2 Célkitűzés 1](#_Toc196683635)

[1.3 Kiknek szánjuk a szoftvert 1](#_Toc196683636)

[2. Felhasználói dokumentáció 2](#_Toc196683637)

[2.1 Asztali alkalmazás útmutatója 2](#_Toc196683638)

[2.1.1 Minimális Hardverkövetelmények 2](#_Toc196683639)

[2.1.2 Telepítés 2](#_Toc196683640)

[2.1.3 Az alkalmazás eltávolítása 3](#_Toc196683641)

[2.1.4 Szervercím módosítása 4](#_Toc196683642)

[2.1.5 Asztali alkalmazásba való bejelentkezés 4](#_Toc196683643)

[2.1.6 Új felszerelés létrehozása vagy szerkesztése 6](#_Toc196683644)

[2.1.7 Felszerelés kategóriák 8](#_Toc196683645)

[2.1.8 Felszerelésképek 8](#_Toc196683646)

[2.1.9 Foglalások 9](#_Toc196683647)

[2.1.10 Számlák 9](#_Toc196683648)

[2.1.11 Felhasználók 10](#_Toc196683649)

[2.2 Backend beállítása, Útmutató 10](#_Toc196683650)

[2.2.1 Szoftverkövetelmények 10](#_Toc196683651)

[2.3 Webes alkalmazás útmutatója 11](#_Toc196683652)

[2.3.1 Minimális Böngésző- és Eszközigény 11](#_Toc196683653)

[2.3.2 Telepítés 11](#_Toc196683654)

[2.3.3 Webes alkalmazás elérése 12](#_Toc196683655)

[2.3.4 Termékek megjelenítése 13](#_Toc196683656)

[2.3.5 Főoldal és menüpontok bejelentkezés után 14](#_Toc196683657)

[3. Fejlesztői dokumentáció 16](#_Toc196683658)

[3.1 Alkalmazott fejlesztői eszközök 16](#_Toc196683659)

[3.2 Adatbázis 16](#_Toc196683660)

[3.3 Tesztek 20](#_Toc196683661)

[3.4 Feltöltött, létrehozott adatok helye 20](#_Toc196683662)

[3.5 Konfigurációs fájlok, appsettings 21](#_Toc196683663)

[3.6 Web API (SkiRent.Api) 21](#_Toc196683664)

[3.6.1 Kódstruktúra 22](#_Toc196683665)

[3.7 Asztalialkalmazás (SkiRent.Desktop) 23](#_Toc196683666)

[3.7.1 Kódstruktúra 23](#_Toc196683667)

[3.8 Fizetés (SkiRent.FakePay) 24](#_Toc196683668)

[3.9 Megosztott osztálykönyvtár (SkiRent.Shared) 25](#_Toc196683669)

[3.9.1 Kódstruktúra 25](#_Toc196683670)

[4. Fejlesztői dokumentáció – web 27](#_Toc196683671)

[4.1 Alkalmazott fejlesztői eszközök 27](#_Toc196683672)

[4.2 Frontend struktúra 27](#_Toc196683673)

[4.3 dinamikus adatkezelés és API kommunikáció 28](#_Toc196683674)

[4.4 Bejelentkezés és regisztráció kezelése 28](#_Toc196683675)

[4.5 Kosár kezelése 29](#_Toc196683676)

[4.6 Foglalás kezelése 29](#_Toc196683677)

[4.7 Menükezelés és dinamikus tartalom 29](#_Toc196683678)

[4.8 Hibakezelés és validálás 30](#_Toc196683679)

[4.9 Reszponzivitás 30](#_Toc196683680)

[4.10 Kódrendezés és fájlszerkezet 30](#_Toc196683681)

[4.11 Javasript fájlok és funkcióik 30](#_Toc196683682)

[5. Továbbfejlesztési tervek 31](#_Toc196683683)

[6. Összegzés 32](#_Toc196683684)

[7. Köszönetnyilvánítás 33](#_Toc196683685)

[8. Irodalomjegyzék 34](#_Toc196683686)

# Bevezetés

## Témaválasztás indoklása

A síelés és snowboardozás népszerű sportok, különösen a téli szezonban. A síkölcsönzőknek hatékony rendszerre van szükségük a felszerelések nyilvántartására, bérlésére és a foglalások kezelésére.

## Célkitűzés

Célunk egy könnyen kezelhető weboldal, platform létrehozása, amely lehetővé teszi a felhasználók számára a termékek böngészését és lefoglalását az általa kívánt időintervallumra és a foglalás részleteinek, állapotának megnézésére és követésére online.

Az asztali alkalmazást az admin felhasználóknak szánjuk, ahol egyszerűen és könnyen kezelheti a termékeket, termékkategóriákat, foglalásokat, felhasználókat és a termékekhez kapcsolódó képeket és számlákat. A webes alkalmazás a végfelhasználók számára készült, hogy könnyedén böngészhessenek a kínálatban, kezelhessék foglalásaikat, és online intézhessék bérléseiket.

## Kiknek szánjuk a szoftvert

A szoftvert minden olyan bérbeadónak szánjuk, akik szeretnék modern módon kezelni a foglalásokat és az elérhető sífelszereléseket és szeretnének a felhasználóknak egy kényelmes és egyszerűen kezelhető webesfelületet nyújtani arra, hogy leadják az igényüket egy‑egy termékek kölcsönzésére. A rendszer kisebb és közepes méretű bérbeadó vállalkozások számára is ideális megoldás. Célja, hogy egyszerűbbé tegye az adminisztrációt, növelje az ügyfélélményt, és támogassa az online jelenlét bővítését.

# Felhasználói dokumentáció

## Asztali alkalmazás útmutatója

Az asztali alkalmazás az admin (bérbeadók) számára készült. Az alkalmazásba vásárlóként nem lehet belépni, erre az alkalmazás fel is hívja a figyelmet, ha az illető megpróbálja.

### Minimális Hardverkövetelmények


A kényelmes használathoz egy Windows 11-et futtatni képes számítógépet javaslunk.

* Processzor: 1 GHz vagy gyorsabb processzor, 2 vagy több maggal, 64 bites architektúra
* RAM: 4 GB
* Tárhely: 64 GB vagy több
* BIOS/Firmware: UEFI, Secure Bootra képes
* TPM: Trusted Platform Module (TPM) 2.0-ás verziója
* Videókártya: DirectX 12 vagy későbbit támogató kártya
* Képernyő: Nagyfelbontású (720p) vagy nagyobb képernyő

### Telepítés

A felhasználó számára átadott telepítő mappában található setup.exe fájl futtatásával elindítható az asztali alkalmazás telepítése (1. kép).

1. kép  
Telepítő fájlok



A telepítő elindítása után a telepítés (install) gombra kattintva elindíthatja a telepítést (2. kép).

2. kép  
A telepítő ablaka

A képen szöveg, elektronika, képernyőkép, szoftver látható

Előfordulhat, hogy a mesterséges intelligencia által létrehozott tartalom helytelen.

Ezután az alkalmazás sikeresen feltelepült és automatikusan el is indult. Az asztalon megtalálható egy SkiRent elnevezésű parancsikon is.

### Az alkalmazás eltávolítása

Ha valamilyen oknál fogva az alkalmazásunk eltávolítása mellett dönt, akkor ehhez a szokásos folyamatot kell alkalmaznia: beállításokban a telepített alkalmazásoknál az eltávolítás (uninstall) gombra kell kattintania (3. kép).

3. kép  
SkiRent alkalmazás eltávolítása

A képen szöveg, Betűtípus, képernyőkép látható

Előfordulhat, hogy a mesterséges intelligencia által létrehozott tartalom helytelen.

Ezután elindul a SkiRent Maintenance program, ahol az OK gomb megnyomásával elindíthatja a törlést (4. kép).

4. kép  
SkiRent Maintenance

A képen szöveg, képernyőkép, szoftver, Számítógépes ikon látható

Előfordulhat, hogy a mesterséges intelligencia által létrehozott tartalom helytelen.

### Szervercím módosítása

Ha a telepítő hibás szervercímet tartalmazna, nyissa meg a program mappáját, ahova feltelepült, majd egy szövegszerkesztővel az appsettings.json fájlt. Módosítsa a BaseUrl értékét a szerver IP-címére vagy domain nevére.

### Asztali alkalmazásba való bejelentkezés

Ha elindítja az alkalmazást, akkor a bejelentkező felület fogja fogadni, ahol bejelentkezhet az admin felhasználói fiókba (5. kép). Amennyiben ez nem lett megváltoztatva másra az emailcím az admin@example.com, míg a jelszó Admin1234. A jelszó megváltoztatása erősen javasolt az első bejelentkezés után.

5. kép  
Admin bejelentkező felület

A képen szöveg, képernyőkép, szoftver látható

Előfordulhat, hogy a mesterséges intelligencia által létrehozott tartalom helytelen.

Sikeres bejelentkezés után a felszerelések menüpontba kerül (6. kép).

Baloldalisávban találhatja a menüpontokat, amik közt válthat attól függően mit szeretne kezelni. A balfelső sarokban találhatja a kijelentkezés gombot, míg a jobbsarokban a bejelentkezett felhasználó emailcíme jelenik meg.

6. kép  
Felszerelések menüpont

A képen szöveg, képernyőkép, szoftver, Számítógépes ikon látható

Előfordulhat, hogy a mesterséges intelligencia által létrehozott tartalom helytelen.

A felső középsősávban találhatóak az adott menühöz tartozó főbb gombok. Jelenesetben a frissítés gomb, amivel a szerverről letöltheti a legfrissebb felszerelés listát. A menüpontok váltásakor mindig leszedi az alkalmazás az adott legfrissebb listát, így evvel önnek nem kell foglalkoznia, csak akkor, ha manuálisan szeretné ezt a folyamatot elindítani.

A listában való egyik elem kijelölése után törölheti vagy szerkesztheti az adott elemet a megfelelő szerkesztés és törlés gombokkal. Az új felszerelés gombbal pedig egy új sífelszerelést adhat hozzá.

A lista tetején, az oszlopok címeinél található egy tölcsér (szűrő) ikon. Ha az egérmutatót fölé viszi, megjelenik egy kis fehér mező, ahová beírhat egy tetszőleges szöveget vagy számot a lista szűréséhez. A kis x ikonra kattintva törölhető a szűrési feltétel.


Az alkalmazásnál törekedtünk a hasonlókinézetre és elrendezésre, ezáltal gyorsabban elsajátíthatóvá válik. Majdnem minden menüpontnál megtalálhatóak a frissítés, szerkesztés, új és törlés gombok, a szűrési lehetősséggel együtt.

### Új felszerelés létrehozása vagy szerkesztése

A 7. képen látható a szerkesztés felhasználói felülete.

Ha nincs kép hozzárendelve a felszereléshez, akkor a nincs kép felirat jelenik meg. Erre a feliratra/képre rányomva kilehet választani a feltöltöttképek közül, hogy melyik legyen a termék képe. Egy kép több termékhez is tartozhat.

7. kép  
A felszerelés szerkesztése



Az alábbi ellenőrzések történnek a tényleges mentés előtt, mikor a felhasználó a mentés gombra kattint:

* Név: minimum 1 karakter, maximum 100 karakter hosszúságú lehet.
* Leírás: maximum 4000 karakter hosszú lehet.
* Kategória: A felszerelésnek kötelezően tartoznia kell egy adott kategóriába.
* Ár/nap: Az ár 0 vagy ennél nagyobb szám lehet.
* Elérhető mennyiség: 0 vagy nagyobb szám lehet

A mentés gombra kattintva elmenthetők a módosítások, míg a vissza gombbal a változtatások nem kerülnek mentésre. Ilyenkor az alkalmazás figyelmeztető üzenetet jelenít meg, hogy a felhasználó biztosan mentés nélkül szeretne-e visszalépni. Ha valamelyik adat helytelenül van megadva, az alkalmazás hibaüzenetet jelenít meg (8. kép).

8. kép  
Érvénytelen adatok hibaüzenet

A képen szöveg, képernyőkép, Betűtípus, szimbólum látható

Előfordulhat, hogy a mesterséges intelligencia által létrehozott tartalom helytelen.

### Felszerelés kategóriák

Kategória létrehozásánál vagy szerkesztésénél a kategória neve maximum 100 karakter hosszúságú lehet és nem szerepelhet már az adatbázisban.

Egy kategória csak akkor törölhető, ha már nem kapcsolódik hozzá egyetlen egy felszerelés sem.

### Felszerelésképek

Az új kép gombra kattintva kiválaszthatóak a képek, amiket felszeretne tölteni a szerverre, ha netán valamelyik kép nem lenne megfelelő, akkor az alkalmazás egy hibaüzenetben megjeleníti mely fájlokkal volt gond (9. kép).

9. kép  
Képfeltöltés hibaüzenet

A képen szöveg, képernyőkép, Betűtípus, szoftver látható

Előfordulhat, hogy a mesterséges intelligencia által létrehozott tartalom helytelen.

A képnek megkell felelnie az alábbi követelményeknek:

* Csak a JPG fájlformátum támogatott.
* A fájlnév nem lehet hosszabb 255 karakternél.
* A fájl mérete nem haladhatja meg a 100 kilobyte-ot.
* A kép mérete nem lehet kisebb 150×150 pixelnél, és nem haladhatja meg a 750×750 pixelt.

A feltöltött fájl neve alapból a feltöltött fájlnévvel lesz megegyező, ez utólag módosítható tetszőleges névre a szerkesztés gombbal.

Egy kép csak akkor törölhető, ha már nem kapcsolódik hozzá egyetlen egy felszerelés sem.

### Foglalások

A foglalások szerkesztésénél csak az állapot módosítható.

Ha az állapot „Kifizette” állapotban van, akkor módosítható „Kiszállítás alatt” vagy „Átvette” állapotra.

Ha a jelenlegi állapot „Kézbesítés alatt”, akkor csak az „Átvette” állapotra módosítható.

Ha a jelenlegi állapot „Átvette”, akkor csak a „Visszahozva” állapotra módosítható.

A tételek megtekintése gombra kattintva megtekinthetőek, hogy a felhasználó milyen tételeket foglalt le, milyen mennyiségben és ezek egyenként mennyi összegbe került.

Egy foglalást csak akkor törölhető, ha az állapota „Törölve” vagy „Visszahozva”.

### Számlák

A számlák menüpontban megtekinthetőek a számla részletei és maga a számla, ami PDF formátumban van. A megtekintés gombra kattintva letöltődik és automatikusan megnyílik az alapértelmezett PDF olvasóval, ami a felhasználó számára bevan állítva.

Amennyiben a felhasználó törölte a fiókját a számla továbbra is elérhető és megtekinthető marad.

### Felhasználók

Új felhasználó létrehozásakor csak egy véletlenszerű, biztonságos jelszó generálható. Ha a felhasználó egy konkrét jelszót szeretne beállítani, azt a szerkesztés gombbal tehető meg.

Egy felhasználói fiókot addig nem lehet törölni, amíg van folyamatban lévő foglalása. Ez minden olyan foglalást jelent, aminek az állapota nem „Törölve” vagy „Visszahozva”.

## Backend beállítása, Útmutató

A backend biztonságos beállítása összetett feladat és az egyéni igények is sokfélék lehetnek. Ezért ez az útmutató csak röviden foglalja össze a legfontosabb lépéseket.

### Szoftverkövetelmények

* Tetszőleges HTTP szerver, pl. Apache 2.4.58
* MariaDB 10.4.32
* PHP 8.2.12
* .NET 8
* Egy tetszőleges adatbáziskezelő kliens, pl. phpMyAdmin 5.2.1
* Windows vagy Linux operációsrendszer

A fenti követelmények többségét a XAMPP szoftvercsomag teljesíti, azonban a .NET környezetet külön kell telepíteni.

A SkiRent.Web tartalmát a *C:\xampp\htdocs* mappába kell helyezni, miután a tartalmát töröltük. Ha ez probléma, akkor egy tetszőleges almappában is el lehet helyezni.

Az adatbázis fájlokat a SkiRent.Database tartalmazza. A schema.sql fájlt futtatva létrehozhatjuk a táblákat és a SkiRent elnevezésű adatbázist.

A seed.sql tartalmaz némi példa, demo adatokat, ez tetszőlegesen módosítható.

Tartalmaz két felhasználót:

* Email: admin@example.com, jelszó: Admin1234
* Email: teszt@example.com, jelszó: Teszt1234

Az admin felhasználó admin jogosultságokkal rendelkezik, míg a másik csak egy általános felhasználói fiók (vásárló).

A SkiRent.Api appsettings.json-ban módosítsuk a ConnectionStrings:Default értékét, ha nem felelne meg az adatbázisunknak megfelelően.

Az AppSettingsben a BaseUrl a szerver elérési útvonala. Ezt módosítsuk a használni kívánt domain névre, ha van ilyen, ellenkező esetben pedig a szerver IP-címére, amelyen a Web API fut. Az API ezt a címet használja a FakePay-nél a callback elérési útvonalának megadására.

A DataDirectoryPath-ot pedig állítsunk be egy mappa elérési útvonalára, amiben az adatokat tárolni kívánjuk. Visszaperjel esetén duplázzuk meg őket.

A PaymentGateway-ben a BaseUrl az a cím, amin a SkiRent.FakePay szolgáltatásunk fut, ezt is módosítsuk a kívánt domainre vagy IP címre.

## Webes alkalmazás útmutatója

A webes alkalmazás a vásárlók (bérlők) számára készült. Az oldal lehetőséget biztosít a termékek böngészésére, a kosárba helyezésre, foglalások leadására és azok nyomon követésére. Adminisztrátori funkciók nem érhetők el, az oldal kizárólag felhasználói műveleteket támogat.

### Minimális Böngésző- és Eszközigény

A webes alkalmazás kényelmes használatához internetkapcsolattal rendelkező eszköz és korszerű böngésző szükséges.


* Böngésző: Google Chrome, Mozilla Firefox, Microsoft Edge (frissített verzió)
* Eszköz: Asztali számítógép, laptop, táblagép vagy okostelefon
* Internetkapcsolat: Stabil, legalább 5 Mbps sebességű kapcsolat javasoltBIOS/Firmware: UEFI, Secure Bootra képes
* Képernyőfelbontás: Minimum 1280x720 pixelVideókártya: DirectX 12 vagy későbbit támogató kártya

### Telepítés


Nincs szükség telepítésre, csak böngészőből való elérésre.

### Webes alkalmazás elérése

A webes alkalmazás telepítést nem igényel, közvetlenül elérhető egy korszerű böngészőből. A kezdőoldalon lehetőség van bejelentkezésre, amelyhez a regisztráció során megadott e-mail cím és jelszó szükséges. Amennyiben a felhasználó még nem rendelkezik fiókkal, a regisztrációs űrlap kitöltésével tud új fiókot létrehozni.




login.php



reg.php


### Termékek megjelenítése

A termékek megtekintése bejelentkezés nélkül is elérhető. Ebben az esetben a felhasználó a termékek alapadatait láthatja, mint például a megnevezést, a leírást és az árat. Kosárba helyezési lehetőség, valamint a termék elérhetősége nem áll rendelkezésre.



termékek – bejelentkezés nélkül

Bejelentkezett állapotban a terméklista kibővül: megjelenik a készletinformáció, a mennyiségválasztási lehetőség, valamint aktívvá válik a "Kosárba" gomb is. Így a bejelentkezett felhasználó közvetlenül foglalhatja le a kívánt felszereléseket.



termékek - bejelentkezéssel

### Főoldal és menüpontok bejelentkezés után

Sikeres bejelentkezést követően a felhasználó a főoldalra kerül. A navigációs menü átrendeződik, és elérhetővé válnak a bejelentkezett felhasználóknak szánt funkciók.

A főoldalon rövid ismertető, vásárlói elégedettség található a szolgáltatásról, valamint lehetőség van az egyes funkciók gyors elérésére a menüből.

A menüben a következő pontok jelennek meg:

* Eszközök: A terméklista megtekintése, készletinformációkkal és kosárba helyezési lehetőséggel.
* Profilom: A felhasználói adatok megtekintése és módosítása.
* Foglalásaim: A korábban leadott foglalások listázása és részleteinek megtekintése.
* Kosár (🛒 ikon): A kosár tartalmának megtekintése, a foglalási folyamat elindítása.
* Kijelentkezés: A felhasználói fiókból való kilépés.

#### **2.3.5.1. Eszközök menüpont**

Az Eszközök menüpontban a felhasználó a rendelkezésre álló felszereléseket tekintheti meg. A termékkártyákon szerepel a megnevezés, az ár, a készletinformáció, valamint lehetőség van a kívánt mennyiség megadására és kosárba helyezésre.

#### **2.3.5.2. Profilom menüpont**

A Profilom menüpont alatt a felhasználó megtekintheti és szükség esetén módosíthatja a saját adatait, mint például a nevét, e-mail címét és telefonszámát. A felület célja a személyes adatok naprakészen tartása a gördülékeny foglalási és kapcsolattartási folyamat érdekében.

A menüpontból közvetlen átlépés biztosított a foglalások listázásához, számlák megtekintéséhez.

#### **2.3.5.3. Foglalásaim menüpont**

A Foglalásaim menüpontban a felhasználó áttekintheti a korábban leadott foglalásait. A listában megjelennek a foglalás időpontjai, állapotai és a hozzájuk tartozó részletek, például a bérelt eszközök és azok időtartama.

Lehetőség van a foglalások adatainak megtekintésére egy részletes nézetben is, valamint a számlák megtekintésére, nyomtatására.

#### **2.3.5.4. Foglalásaim menüpont**

A Kosár menüpontban a felhasználó megtekintheti az eddig kiválasztott termékeket, azok mennyiségét és a hozzájuk tartozó árakat. Lehetőség van az egyes tételek törlésére külön-külön, valamint a teljes kosár ürítésére is.

A foglalási folyamat során kötelező megadni a kölcsönzés kezdő és záró dátumát, amely minden kosárban lévő termékre érvényes lesz. A megadott időpontok alapján a rendszer kiszámítja a bérlés időtartamát és a végösszeget. A kosár tartalma a foglalás véglegesítéséig szabadon módosítható.

#### **2.3.5.5. Kijelentkezés menüpont**

A Kijelentkezés menüpont segítségével a felhasználó biztonságosan kiléphet a fiókjából. A kijelentkezést követően a rendszer visszairányítja a főoldalra, és a bejelentkezett felhasználók számára elérhető funkciók ismét elrejtésre kerülnek.

# Fejlesztői dokumentáció

## Alkalmazott fejlesztői eszközök

A sífelszerelés-kölcsönző és -kezelő szoftverünkhöz különböző eszközöket használtunk, amelyek segítenek a gyors fejlesztésben és a lehetséges hibák korai észlelését és kiküszöbölését. A backendhez és az asztali alkalmazásunkhoz a C#-ot választottuk nyelvnek a .NET keretrendszert használva, fontos szempont volt, hogy ezt mindketten ismerjük különböző mélységekben. A C# egy objektum-orientált, erősen típusos nyelv, amely segíti a fejlesztőt abban, hogy mindenhol a megfelelő típust használja. Ennek köszönhetően a hibák egy részét már a kód írásakor vagy fordításakor fel lehet fedezni, amelyek máskülönben csak futásidőben derülnének ki.

A .NET és a C# jelentős múltra tekint vissza, széleskörű fejlesztői közösség támogatja, és számos közösség által fejlesztett csomag érhető el hozzá.

Adatbázisnak a MariaDB-t választottuk, míg a frontend PHP-t használ, ezért szükség van egy tetszőleges HTTP szerverre is. A XAMPP alkalmazáscsomag tartalmazza a MariaDB-t, a PHP-t és az Apache HTTP Servert, így az alkalmazásunkhoz szükséges környezetet biztosítja.

A forráskódot Git verziókezelővel követjük, míg a kódok megosztására és hosztolására a GitHubot használjuk. A szoftverfejlesztéshez és a hibakereséshez a Visual Studio-t és a Visual Studio Code-ot használtuk, kiegészítve a SonarQube IDE (korábbi nevén SonarLint) kiegészítővel, amely segít a kód minőségének és biztonságának ellenőrzésében.

A dokumentáció elkészítéséhez és szerkesztéséhez a Microsoft Word dokumentumszerkesztő programot használtuk, míg a diagramok és ábrák létrehozására a Draw.io (Diagrams.net) alkalmazást vettük igénybe.

## Adatbázis

A src/SkiRent.Database útvonalon található a schema.sql és seed.sql fájl. Az előbbi az adatbázis táblákat, triggerek létrehozását tartalmazza, míg az utóbbi példa, demo adatokkal tölti fel az adatbázist. Az adatbázis neve SkiRent, UTF8 Unicode kódolással.

A táblák tartalma:

* Users: A regisztrált felhasználókat tartalmazza, beleértve az adminokat és a vásárlókat is.
* EquipmentCategories: A termékkategóriákat tartalmazza.
* Equipments: A termékeket tartalmazza. A nevét, a termékleírását, a naponkénti árát és az elérhető mennyiséget és a hozzákapcsolódó termékkép.
* EquipmentImages: A termékekhez kapcsolódó képek nevét tartalmazza, Maguk a képek a fájlrendszeren vannak tárolva, és a fájlokat az egyedi Id azonosítóval megegyező néven kerülnek mentésre.
* Bookings: A foglalásokkal kapcsolatos adatokat tartalmazza, mint a teljesár, a foglalás státusza, a kezdő és vég dátum, fizetésiazonosító és melyik felhasználóhoz tartozik
* BookingItems: A foglalt termékek adatait tartalmazza, beleértve a foglalás időpontjában érvényes nevet, árat és a lefoglalt mennyiséget.
* Invoices: A számlához kapcsolódó azonosítókat, összeköttetéseket tartalmaz. Melyik foglaláshoz és melyik felhasználóhoz tartozik az adott számla. Maguk a generált PDF formátumú fájlok (számlák) a fájlrendszeren tárolódnak az egyedi Id azonosítóval megegyező néven kerülnek mentésre.

A táblák között idegenkulcs-kapcsolatok vannak kialakítva, és törekedtünk az adatbázis normalizálására és arra, hogy az adatok optimális tárhelyet használjanak, elkerülve a felesleges kapacitásfoglalást. Figyeltünk arra, hogy ne lehessen olyan adatot törölni, amelyre más táblák hivatkoznak.

A táblákról részletesen:

Users tábla:

* Id: A felhasználó egyedi azonosítója.
* Email: A felhasználó emailcíme.
* PasswordHash: A felhasználó jelszava sózva és hashelve.
* UserRole: A felhasználó szerepköre vagy jogköre.
  + Admin: Admin jogosultságok.
  + Customer: Vásárlói jogosultságok.

EquipmentCategories tábla:

* Id: A felszerelés kategória egyedi azonosítója.
* Name: A felszerelés kategória neve.

Equipments tábla:

* Id: A felszerelés egyedi azonosítója.
* Name: A felszerelés neve.
* Description: A felszerelés termékleírása.
* CategoryId: Idegenkulcs a felszerelés kategória táblára.
* PricePerDay: A felszerelés napi bérleti díja, amelyért a termék bérelhető vagy kölcsönözhető.
* AvailableQuantity: A jelenleg elérhető mennyiség az adott felszerelésből.
* MainImageId: Idegenkulcs a felszerelésképek táblára.

EquipmentImages tábla:

* Id: A kép egyedi azonosítója.
* DisplayName: A kép címe, neve.
* CreatedAt: A kép feltöltésének időpontja.
* UpdatedAt: A kép adatainak utolsó módosításának időpontja.

Bookings tábla:

* Id: A foglalás egyedi azonosítója.
* UserId: Idegenkulcs a felhasználók táblára.
* StartDate: A foglalás kezdete.
* EndDate: A foglalás vége.
* TotalPrice: A foglalás teljes ára, végösszege.
* PaymentId: A fizetés egyedi azonosítója.
* Status: A foglalás aktuális állapota.
  + Pending: A foglalási igény beérkezett.
  + Paid: A foglalást kifizették.
  + InDelivery: A termékek kiszállítása megkezdődött.
  + Received: A bérlő átvette a termékeket
  + Cancelled: A foglalás meghiúsult (pl. lejárt a fizetési határidő).
  + Returned: A bérlő visszavitte a termékeket a bérbeadónak.
* CreatedAt: A foglalás létrehozásának időpontja.
* UpdatedAt: A foglalás adatainak utolsó módosításának időpontja.

BookingItems tábla:


* Id: A foglaláshoz tartozó termék egyedi azonosítója.
* BookingId: Idegenkulcs a foglalások táblára.
* EquipmentId: A foglaláshoz tartozó felszerelés egyedi azonosítója (nem hivatkozik közvetlenül a felszerelések táblára).
* NameAtBooking: A foglalás időpontjában érvényes név az adott felszerelésre.
* PriceAtBooking: A foglalás időpontjában érvényes ár (napi bérleti díja) az adott felszerelésre.
* Quantity: Az adott termékből lefoglalt, bérelt mennyiség.

Az BookingId és a EquipmentId egy összetettkulcsot alkotnak, ezáltal biztosítva, hogy egy foglaláson belül csak egyszer szerepelhet az adott termék.

Invoices tábla:

* Id: A számla egyedi azonosítója. Egyszerűsítés céljából a PaymentId szolgál számlaazonosítóként, amely egy GUID/UUID érték.
* UserId: Idegenkulcs a felhasználók táblára.
* BookingId: Idegenkulcs a foglalások táblára.
* CreatedAt: A számla létrehozásának időpontja.

Az adatbázishoz készült egy adatbázisterv a fejlesztés folyamán ez az ábrán látható (1. ábra).



1. ábra  
SkiRent adatbázisterv

## Tesztek

A tests mappa tartalmazza az automatizált és manuális teszteket. Az automatizált tesztekhez NUnit tesztkeretrendszert használunk, a tesztadatok létrehozásához pedig az AutoFixture csomagot, ezzel lerövidítve az Arrange szakasz előkészítéséhez szükséges időt.

Az integrációs tesztek futtatása előtt létre kell hozni az Images mappát abban a könyvtárban, amely az adatokat, például képeket és számlákat tároljuk. A másik lehetőség az, hogy az alkalmazást egyszer el kell indítani, így a szükséges mappák automatikusan létrejönnek.

Jelenleg az integrációs tesztek csak a problémamentes működést ellenőrzik (happy path), míg a unit tesztek szinte minden lehetséges esetet lefednek. A Stryker Mutator csomag mutációs teszt riportja alapján a tesztek a jövőben tovább bővülnek, hogy minden megírt kód lefedésre kerüljön általuk.

## Feltöltött, létrehozott adatok helye

A src/SkiRent.Api/appsettings.json-ban az AppSettings-en belül a DataDirectoryPath-al lehet beállítani, hogy hova mentse az adatokat, mint például feltöltött képek, generált számlák. Ez alapértelmezettként null értékű, ami azt jeleni, hogy a felhasználó ideiglenes mappáját fogja felhasználni (a TEMP környezetiváltozó értéke). Ez fejlesztés alatt megfelelő lehet, míg éles helyzetben a DataDirectoryPath-ot célszerű beállítani egy olyan mappára, amihez csak bizonyos személyek férhetnek hozzá, például a rendszergazda. Az értéknek a teljesútvonalnak kell lennie, visszaperjel használata esetén megkell kettőzni a perjelet.

## Konfigurációs fájlok, appsettings

A SkiRent.Api/appsettings.json fájlban 3 fontos fő rész található: ConnectionStrings, AppSettings, PaymentGateway.

A ConnctionStrings:Default beállításrészben lehet beállítani az adatbázis kapcsolati adatokat: adatbázisszerver címe, felhasználónév, jelszó, portszám.

AppSettings rész:

* MerchantName: A kereskedő (bérbeadó) neve, aki a szolgáltatást nyújtja.
* BaseUrl: Az API címe és portja.
* DataDirectoryPath: A számlák és képek mentési helye. Teljesútvonal formátumban. A null (hiányzó) értéknél az aktuális felhasználó ideiglenes mappája lesz használva.

PaymentGateway rész:

* BaseUrl: A PaymentGateway címe és portszáma.
* SharedSecret: Egy véletlenszerű karaktersorozat, amely a HMAC üzenet hitelesítéséhez használt titkos kulcs, amely biztosítja, hogy csak a jogosult felek tudják ellenőrizni az üzenet integritását és hitelességét. Ebben az esetben a PaymentGateway és a SkiRent.Api.

A SkiRent.FakePayben levő appsettings.json fájlnál a Clients:SharedSecret-el megkell, hogy egyezzen!

A SkiRent.Desktop/appsettings.json-ben AppSettings:BaseUrl-ben a Web API címét lehet beállítani, amihez az asztali alkalmazás kapcsolódni fog.

## Web API (SkiRent.Api)

Az API elkészítésekor törekedtünk a RESTful architektúra elveinek betartására, követésére.

A program az adatbáziskapcsolathoz a Pomelo.EntityFrameworkCore.Mysql csomagot használja. A PDF formátumú számlák generálásához a QuestPDF csomagot vettük igénybe.

A kód tartalmaz egy globális exception handlert a nem várt kivételek elkapására és 500-as HTTP-kóddá alakítására. A hiba naplózásra kerül, amelyet a fejlesztő fel tud használni a javításhoz. A felhasználói jelszavak a Microsoft.AspNetCore.Identity névtér alatt található PasswordHasher osztállyal kerülnek hashelésre és ellenőrzésre, PBKDF2-t használva. Az osztály automatikusan gondoskodik a jelszó sózásáról is, így ezzel külön nem kell foglalkoznunk, és nincs szükség a só külön tárolására az adatbázisban.

A szerver az időket UTC formátumban tárolja és úgy is várja. A kliens oldali adatok esetében az időpontokat a felhasználó helyi időzónájából UTC-re kell konvertálni küldés előtt. A szerver a visszaküldött időket automatikusan a felhasználó helyi időzónájába alakítja. Erre azért van szükség, hogy a fejlesztőknek ne kelljen foglalkozniuk azzal, hogy a szerver milyen időzóna-beállításokkal rendelkezik, illetve hogy a kliensek földrajzilag hol tartózkodnak.

Az API jelenleg kétféle hitelesítési módot támogat: cookie- és bearer token-alapút. A fejlesztő ezáltal szabadon választhatja ki a számára legkényelmesebb megoldást.

### Kódstruktúra

A kód követi az egy osztály per fájl elvet, a névterek pedig igazodnak a mappastruktúrához.

A Controllers mappa a kontrollereket tartalmazza, törekedve arra, hogy ne tartalmazzanak üzleti logikát. A Base mappában található BaseController Problem metódusa alakítja át a service-ekből visszatérő hibákat (amennyiben vannak) a megfelelő HTTP-válasszá, részletes hibaszöveggel, amely jelzi a probléma okát.

Az API végpontjaihoz különböző jogosultságok és policy-k tartoznak. A policykhez kapcsolódó kódok az Authorization/Handlers mappában találhatók.


A Data mappa tartalmazza a Unit of Work-öt, a repository-kat és az adatbázismodelleket.

A repository-k egy generikus BaseRepository-ból öröklődnek, így a gyakran használt funkciókat nem kell újraimplementálni.

Az üzleti logika különböző service-ekre van bontva a Service mappán belül. A CRUD műveleteket támogató service-ek esetében törekedtünk az egységes metóduselnevezésekre (pl. CreateAsync, GetAsync, GetAllAsync, UpdateAsync, DeleteAsync), amennyiben az adott service-ben relevánsak.

A service-ek a Result mintát használják, a FluentResults csomagot alkalmazva. A várt hibák Error-ként kerülnek vissza a kontrollerekhez, ezáltal elkerülve a kivételek okozta teljesítményproblémákat és a felesleges stack trace generálást.

A Web API architektúrájáról egy áttekintés az ábrán látható (2. ábra).



2. ábra  
A Web API architektúrája

## Asztalialkalmazás (SkiRent.Desktop)

Az asztali alkalmazás követi a Model-View-ViewModel (MVVM) architektúrát, WPF-et és CommunityToolkit-et használva. A felhasználói felület alapstílusához és ikonjaihoz a MahApps.Metro csomagot használjuk. Az alkalmazás elsősorban DataGrid-ekben jeleníti meg a szervertől érkező adatokat, törekedve az oldalak közötti egységes megjelenítésre.

### Kódstruktúra

A Services mappa tartalmazza a navigációval kapcsolatos service-t. Az alkalmazás egyetlen ablakot használ, amelyben minden megjelenő oldal egy UserControl, és a ContentControl jeleníti meg őket. A ContentControl tartalmának váltásáért a NavigateToAsync metódus felel, míg a ContentControl-ok közötti váltásért a SwitchTo metódus.

Ha egy ViewModel-t aszinkron módon szükséges inicializálni, akkor az IInitializeAsync generic interfészt kell implementálni, megadva a paraméterek típusát. Ha nem szükséges paramétert átadni, akkor navigáláskor az InitializeAsync alapból meghívódik a NavigationService-ben, egyéb esetekben egy aszinkron inicializáló függvényként kell átadni.

Az Utils mappa néhány segédosztályt tartalmaz, például az enumok felhasználó számára érthető formára alakítását a felhasználói felületen való megjelenítés előtt és visszafelé. Emellett itt találhatók osztályok a dátumok és a pénznem formázására, valamint egy véletlenszerű jelszógenerátort.

A ViewModels és Models mappák: A szervertől érkező válaszokat az asztali alkalmazás saját igényeihez igazított modellekké alakítjuk. A MainViewModel-ben a bejelentkezés során ellenőrzésre kerül, hogy a felhasználó rendelkezik-e a megfelelő admin jogosultsággal. Amennyiben igen, a felhasználó adatai eltárolásra kerülnek, így később is elérhetőek az adatok a UserService-en keresztül, amennyiben szükség van rájuk.

Az adatok elküldés előtt validáláson mennek keresztül, azonban jelenleg a felhasználói felületen nincs pontos visszajelzés arról, hogy mely mezőkkel van probléma és mi annak az oka. Az App.xaml.cs-ben egy globális exception handler (Current.DispatcherUnhandledException) kezeli a kivételeket. Amennyiben a hiba a FluentValidation-höz tartozik, az alkalmazás egy általános hibaüzenetet jelenít meg arról, hogy az adatok érvénytelenek. Ugyanez a handler felel azért, hogy az alkalmazás ne álljon le vagy omoljon össze váratlan hibák, például hálózati problémák miatt, függetlenül attól, hogy a hiba a kliens vagy a szerver oldalán jelentkezik.

## Fizetés (SkiRent.FakePay)

A fizetéshez jelenleg egy demo fizetési oldal van létrehozva, mivel egy iskolai projektről van szó. A valódi fizetéshez integrálni kellene egy megfelelő fizetési vagy banki szolgáltatást, amelyhez adott esetben szerződéskötés is szükséges a szolgáltatóval. Ilyen szolgáltatók például a K&H, OTP Bank (SimplePay), Stripe és Barion. Fel kell mérni, hogy az adott szolgáltató biztosít-e SDK-t a szolgáltatásához és az nekünk megfelelő-e, vagy a fejlesztőknek kell azt az elérhető dokumentáció alapján implementálni.

A fizetés folyamatához készült egy ábra is a könnyebb érthetőségért (3. ábra).

A képen szöveg, képernyőkép, sor, diagram látható

Előfordulhat, hogy a mesterséges intelligencia által létrehozott tartalom helytelen.

3. ábra  
A foglalás (bérlés) és fizetés folyamata

## Megosztott osztálykönyvtár (SkiRent.Shared)

A fejlesztés felgyorsítása és a felesleges duplikáció elkerülése érdekében az asztali alkalmazás és a Web API között megosztásra kerülnek a kérés- és válaszmodellek, a kérések validálására használt validátorok, valamint egy kliens a Web API eléréséhez.

### Kódstruktúra

A Clients mappa tartalmazza a Web API-hoz tartozó klienst. A Refit csomag használatával elegendő csak az interfészeket megírni és néhány attribútummal ellátni a Refit automatikusan előállítja a szükséges implementációt.

A Contracts mappa tartalmazza a kérésekhez és válaszokhoz használt modelleket, funkciók szerint kategóriákra bontva. A Common mappa kivételével minden fájl követi a Create/Get/GetAll/Update elnevezési sémát. A kérések record típusúak, ami azt jelenti, hogy két record egyenlőnek számít, ha azonos típusokat és értékeket tárol. Emellett automatikusan generálódik hozzájuk egy ToString metódus, amely megkönnyíti a tesztelést: lerövidíti az Assert részt, és hiba esetén a fejlesztő számára olvasható formátumban jeleníti meg az adatokat.

A Validators mappa a kérésekhez tartozó validátorokat tartalmazza, funkciók szerint csoportosítva. A FluentValidation csomagot használva az osztályok elnevezése igazodik a modellekhez, például CreateValidator és UpdateValidator. A képek validálásához az ImageSharp csomagot alkalmazzuk. Biztonsági okokból a maximálisan lefoglalható memória 32 MB-ra van korlátozva, hogy megelőzzük a szerver túlzott erőforrás-felhasználását képfeldolgozás során, és biztosítsuk a felhasználók zavartalan kiszolgálását.

# Fejlesztői dokumentáció – web

## Alkalmazott fejlesztői eszközök

A SkiRent sífelszerelés-kölcsönző webalkalmazás frontendjének fejlesztéséhez az alábbi eszközöket és technológiákat használtuk:

* HTML5 és CSS3: Az oldal struktúrájának és megjelenésének kialakításához.
* JavaScript (ES6+): A kliensoldali logika megvalósítására, dinamikus adatkezelésre és API-kommunikációra.
* PHP: A frontend oldalak kiszolgálására és alapvető szerveroldali logika támogatására.
* Bootstrap 5: A gyors reszponzív dizájn kialakításához.
* Fetch API: Az ASP.NET Core Web API-val való kommunikációhoz.
* sessionStorage: Az átmeneti adatok (pl. foglalási adatok, dátumok) tárolásához böngésző oldalon.
* XAMPP: Lokális fejlesztői környezet biztosításához (PHP + Apache HTTP Server).
* Visual Studio Code: A fejlesztési munkákhoz választott kódszerkesztő.
* Git: Verziókezeléshez.
* GitHub: A forráskód tárolására és verziókövetésre.

A frontend kódot a modularitás és az áttekinthetőség érdekében külön JavaScript fájlokba szerveztük (például script.js, auth-handler.js, checkout.js, rentals.js).

## Frontend struktúra

A webalkalmazás PHP oldalakon alapul, amelyek dinamikusan JavaScript segítségével töltődnek fel adatokkal.

Főbb oldalak:

* index.php: Kezdőoldal, általános bemutatkozás.
* pages/products.php: Termékek listázása, kosárba helyezési lehetőséggel.
* pages/cart.php: Kosár tartalmának megtekintése és foglalási folyamat indítása.
* pages/login.php: Felhasználói bejelentkezés felülete.
* pages/reg.php: Új felhasználói fiók létrehozása.
* pages/profile.php: Felhasználói adatok megtekintése és módosítása.
* pages/rentals.php: Korábbi foglalások megtekintése és részletezése.

## dinamikus adatkezelés és API kommunikáció

A frontend oldalon minden dinamikus adatmozgatás a Fetch API használatával történik, credentials: "include" beállítással, cookie-alapú hitelesítés mellett.

Főbb műveletek:

* Termékek lekérése: GET /api/equipments
* Kosár adatok kezelése: helyi sessionStorage-ben történik.
* Foglalás indítása: POST /api/bookings
* Felhasználói adatok lekérése: GET /api/auth/me
* Foglalások lekérése: GET /api/bookings/my
* Számla adatok megtekintése: GET /api/invoices/{invoiceId}

A webalkalmazás a backend által adott JSON válaszokat dolgozza fel, majd DOM-manipulációval jeleníti meg az adatokat.

## Bejelentkezés és regisztráció kezelése

A bejelentkezés (login.php) és regisztráció (reg.php) űrlapjai JavaScript eseménykezeléssel (submit esemény) működnek.

Az űrlapok elküldése után Fetch API hívással történik a kommunikáció az API-val.

A sikeres bejelentkezést követően a felhasználó a mainpage.php oldalra irányítódik, és a menü is automatikusan a bejelentkezett állapotnak megfelelően frissül.

## Kosár kezelése

A kosár tartalmát sessionStorage tárolja kliens oldalon.

Lehetőségek:

* Termékek hozzáadása a kosárhoz (mennyiséggel együtt).
* Egyes tételek törlése.
* Teljes kosár ürítése.
* kosár szinkronban van a "🛒" ikonon megjelenő darabszámmal.
* Dátumok (kezdő és záró időpontok) megadása kötelező a foglalás elindítása előtt.

## Foglalás kezelése

A kosárból való foglalás során:

* A felhasználónak meg kell adnia a személyes adatait és a bérlés időtartamát.
* A rendszer előkészíti a booking payloadot a backend számára.
* A foglalás sikeres rögzítése után a FakePay oldalra irányítja át a felhasználót a fizetés szimulálására.
* Sikeres fizetés után a felhasználó visszairányítódik a rentals.php oldalra.

## Menükezelés és dinamikus tartalom

A navigációs menü (navbar) JavaScript segítségével dinamikusan épül fel, figyelembe véve:

* Bejelentkezett vagy nem bejelentkezett állapotot.
* Aktív oldalt (pl. a jelenleg nézett oldal nevét).
* Az elérhető menüpontok bejelentkezés után:
  + Eszközök
  + Profilom
  + Foglalásaim
  + Kosár
  + Kijelentkezés

## Hibakezelés és validálás

Űrlapok beküldése előtt a JavaScript valós időben ellenőrzi a kötelező mezők kitöltését. Hiba esetén figyelmeztető üzenetet jelenítünk meg (alert() vagy űrlap melletti hibaüzenet formájában).

Fetch hívások hibáira (catch) is reagálunk, például ha a szerver nem válaszol vagy hibaüzenetet küld.

## Reszponzivitás

A Bootstrap 5 keretrendszer biztosítja a reszponzív megjelenést.

Az oldal külön kezeli még, hogy mobilon, táblagépen és asztali nézetben is megfelelően jelenik meg. Mobilnézetben minimum szélességet (275px) igyekszünk fenntartani a tartalom megfelelő megjelenítése érdekében.

## Kódrendezés és fájlszerkezet

Frontend fájlstruktúra:

* index.php – Kezdőlap
* pages/ – Aloldalak (products.php, cart.php, login.php, reg.php, profile.php, rentals.php)
* assets/css/ – Stíluslapok (Bootstrap + egyedi CSS fájlok)
* assets/js/ – Egyedi JavaScript fájlok (script.js, checkout.js, auth-handler.js, rentals.js)
* assets/pictures/ – Képek (pl. termékképek, logó)

A JavaScript fájlok fel vannak osztva funkciók szerint, így könnyebben karbantartható a projekt.

## Javasript fájlok és funkcióik

* script.js – Általános működés (menükezelés, kosár, bejelentkezési állapot figyelés)
* auth-handler.js – Bejelentkezés állapotának ellenőrzése központilag
* checkout.js – Foglalás indítása, dátumok kezelése
* Rentals.js – Foglalások megjelenítése, részletek betöltése

# Továbbfejlesztési tervek

Szeretnénk a teszteket mindenképp bővíteni, hogy a későbbi fejlesztések, karbantartások során is megbizonyosodhassunk az alkalmazás megfelelő működéséről. A dokumentáció további bővítése, különösen a kódok dokumentációját.

A jövőben kuponrendszert szeretnénk bevezetni, amely marketing szempontból is jelentős előnyt nyújthat.

Mivel a síelés nemcsak a helyiek, hanem a turisták körében is népszerű, célszerű lenne angol nyelvű verziót biztosítanunk a szoftverünkből - mind a webes, mind az asztali alkalmazásunkból, hogy más országokban is értékesíthető legyen. Ez a funkció magával vonná a több pénznem támogatását is.

A bérbeadók számára hasznos információ lehet a felhasználók és foglalások száma, valamint ezek napi alakulása. Emellett érdemes lenne kiemelni a legnépszerűbb termékeket, és ezeket egy vagy több diagramon megjeleníteni, hogy a bérbeadók a jövőbeli üzleti döntéseikhez felhasználhassák. Az adatok marketing szempontból is értékesek lehetnek.

Továbbá lehetőséget szeretnénk biztosítani olyan termékek eladására, amit csak egyszeri értékesítésre alkalmas.

Az asztali alkalmazásunkban a felhasználói élmény növelése érdekében pontosabb és részletesebb hibajelzésekkel szeretnénk bővíteni a jelenlegi, általános hibaüzeneteket. Emellett értesítésekkel és jobb átláthatósággal segítenénk a felhasználókat abban, hogy könnyebben nyomon követhessék, mely termékek elérhető mennyisége közelít a nullához. Továbbá kiemelnénk azokat a foglalásokat, amelyek fokozott figyelmet igényelnek.

A szoftverhez megfelelő fizetési szolgáltatás használata, mint például a Stripe vagy a Barion.

Manapság egyre inkább elterjedt a konténerizáció a szervereknél, mivel elősegíti a könnyebb telepíthetőséget és szállítást, ezért célszerű lenne Docker támogatással bővíteni.

A felhasználói adatok védelme fontos, ezért érdemes lehet rendszeresen átfogó biztonsági auditot végeztetni olyan cég által, amely erre szakosodott. Természetesen ettől függetlenül érdemes tisztában lenni a témával kapcsolatban, evvel kapcsolatban adhat némi segítséget az OWASP top 10-es listája és egyéb ajánlásai, javaslatai a szoftverfejlesztés terén.

# Összegzés

A főbb funkciókat sikeresen megvalósítottuk a rövid rendelkezésre álló idő ellenére. Néhány részlet apró vizuális finomításra szorul, és fejlesztés közben több továbbfejlesztési ötlet is felmerült. A teszteket mindenképpen érdemes bővíteni, mivel hosszú távon ez kifizetődő, és a fejlesztők számára is megkönnyíti a kód karbantartását. Így visszajelzést kaphatnak arról, hogy a módosítások befolyásolták-e más funkciókat vagy sem.

# Köszönetnyilvánítás

Köszönjük tanárainknak, hogy felkészítettek bennünket a vizsgára, és sok új dolgot tanítottak nekünk ebben a két évben. Hálásak vagyunk azért is, hogy mindig készséggel válaszoltak minden kérdésünkre és segítettek eloszlatni aggodalmainkat.

# Irodalomjegyzék

*C Sharp (programming language)*. (2025). Forrás: Wikipedia: https://en.wikipedia.org/wiki/C\_Sharp\_(programming\_language)

*C Sharp*. (2025). Forrás: Wikipedia: https://hu.wikipedia.org/wiki/C\_Sharp

*Windows 11 - System requirements*. (2025). Forrás: Microsoft: https://www.microsoft.com/en-us/windows/windows-11-specifications

*Mozilla Developer Network (MDN) Web Docs: HTML, CSS, JavaScript, Fetch API dokumentációk.*

*Elérhető: https://developer.mozilla.org/*

*Letöltés ideje: 2025. 04. 27.*

**HALLGATÓI NYILATKOZAT**

Alulírott (hallgató neve) a Szegedi Szc Vasvári Pál Gazdasági és Informatikai Technikum hallgatója kijelentem, hogy a  (szakdolgozat címe) című záródolgozat a saját munkám.

2025. április 27.

aláírás